Tradițiile strămoșești trebuie respectate și tocmai de aceea, de Joi Mari, Biserica „Sf. Mare Mucenic Gheorghe” din Țicleni a organizat o nouă activitate dedicată copiilor.
„Pentru că de Joi Mari se dau cănuțe de pomană, ne-am gândit că ar fi frumos ca acestea să fie pictate de copii!
Am avut alături și un om tare drag nouă, Laura Manea, de la Atelierele Le Charme. Laura a adus zeci de ouă și iepurași din ceramică pe care i-au pictat copiii.
Domnul Ion Ungureanu, domnul jurist cum îl știm cu toții, le-a vorbit copiilor despre importanța sărbătorii de Joi Mari, despre obiceiuri din străbuni.
Copiii au lucrat și la războiul de țesut cu doamna Viorica Vîlceanu și au cusut pe etamină alături de doamna învățătoare Aurica Țicleanu.
Curtea bisericii a fost plină de copii veseli și creativi! Vă mulțumim tuturor!!
Ne revedem pe 1 iunie! Tot în curtea lăcașului de cult”, a anunțat preotul paroh Dragomir Țicleanu.
Joia Mare din Săptămâna Patimilor este ziua în care se vopsesc ouăle roșii și este o zi încărcată cu tradiții și obiceiuri.